### Beslutning

Odette Kjeldsen med bemærkning, at byrådet i sit møde den 29. september 2021 har vedtaget Magistratens foranstående indstilling af 20. september 2021.

Sagen drøftes i [adresse] og Beskæftigelsesudvalget.

### Resumé

Magistratsafdelingerne har udarbejdet skøn over regnskabet for 2021.

Udarbejdelsen af det forventede regnskab er forbundet med en vis usikkerhed bl.a. på grund af Covid-19 og forventningerne til renteindtægterne. Samlet set vurderes det dog, at det forventede regnskab ikke medfører ændringer af økonomien i forhold til de seneste forudsætninger for budgettet for 2022 til 2025.

I forhold til oprindeligt budget 2021 er der umiddelbart en forbedring på 206 millioner kroner, som dog helt overvejende skyldes tidsforskydninger i forbindelse med anlæg.

Magistratsafdelingerne forventer merudgifter som følge af Corona på 110 mio. kr. Disse merudgifter er forudsat delvist kompenseret via de generelle tilskud.

Der forventes - trods merudgifterne som følge af Corona – kun merudgifter til service på 7 mio. kr. i forhold til oprindeligt budget. En del af forklaringen er en lavere vækst i børnetallet, som vil blive modregnet ved efterregulering af Børn og Unges budgetmodeller.

På anlægsområdet forventes der i henhold til magistratsafdelingernes indberetninger samlet set en nettomindreudgift på 216 mio. kr. Der forventes bruttoudgifter på 1.878 mio. kr.

På de ikke-decentraliserede udgiftsområder forventes mindreudgifter til service på 16  mio. kr. bl.a. vedrørende Børn og Unge. På de ikke-decentraliserede overførselsområder forventes mindreudgifter på 234 mio. kr. Mindreudgifterne til overførslerne er for langt den største del modregnet via midtvejsreguleringen af de generelle tilskud.

### Indstilling

At 1) Resultatet af det udarbejdede forventede regnskab generelt tages til efterretning.

At 2) Resultatet af det udarbejdede forventede regnskab på de ikke-decentraliserede områder tages til efterretning.

At 3)  Det tages til efterretning, at Borgmesterens Afdelings prognose peger på væsentligt lavere anlægsudgifter i 2021 end magistratsafdelingernes indberetninger af forventede anlægsudgifter udviser.

At 4)  Redegørelsen vedrørende investeringsmodeller tages til efterretning jf. afsnit 7.2.

### Sagens forløb

20-09-2021 Magistraten
Fremsendes til [adresse] med bemærkning, at Magistraten i mødet den 20. september 2021 anbefaler, at byrådet tiltræder Borgmesterens Afdelings indstilling af 14. september 2021.
 29-09-2021 Aarhus Byråd

Odette Kjeldsen med bemærkning, at byrådet i sit møde den 29. september 2021 har vedtaget Magistratens foranstående indstilling af 20. september 2021.

Sagen drøftes i [adresse] og Beskæftigelsesudvalget.